Algav saade on valminud tänu J.Meyeri teenistuspartnerite toele
Osa hommikuid algab hästi,
teised mitte just kõige paremini.
Kuid olgem ausad -
see, kuidas hommikul ärkad, mõjutab kogu su ülejäänud päeva.
Seetõttu tahabki Joyce, et loeksid "Ärka koos Jumala Sõnaga",
mis kätkeb endas 365. päevasõna mõnel konkreetsel teemal,
piiblisalmi igaks päevaks ja sellest lähtuvat julgustust,
mis lähendab sind päev päeva järel Jumalaga.
"Ärka koos Jumala Sõnaga" - Joyce'i uus päevasõnade kogum.
Telli Joyce'i kodulehelt juba täna!
LOOTUSE KÄSI
Jagades Kristust - armastades inimesi
Oleme siin, et väärtustada sõjaväelaste lapsi,
kuna nemad ohverdavad ka midagi, kui nende ema või isa missioonil on
ega saa koguaeg nendega kodus olla.
See on hea viis, kuidas alustada kooliaastat -
igaüks saab omale koolikoti koos kõigi vajalike koolitarvetega.
Üks me tütardest läheb 1. klassi ja teine lasteaeda.
Nii et, me vajame kõiki neid asju.
See on tohutult tänuväärne, et meid selliselt toetatakse;
et kogukond panustab koolikottide ja koolitarvete kogumisse.
Te kergendate sellega oluliselt siinsete perede koormaid
ja see on tõeliselt tänuväärne.
See kingib sõjaväeteenistuses olijaile südamerahu,
sest nad kogevad,
kuidas kogukond hoolib nii neist kui nende lastest.
LOOTUSE KÄSI
Ma ei kavatse olla argpüks ega hoida oma suud kinni,
et valmistada patustele meelehead.
Kavatsen seista sirge seljaga
ja mitte minna vooluga kaasa, vaid ujuda just vastuvoolu,
olles Jeesuse heaks kõik, mis vähegi võimalik.
IGAPÄEVAELU RÕÕMUD
Täna tahan rääkida julgusest olla erinev.
Aamen.
Usun, et neid inimesi on üsna vähe,
kellel jaguks julgust olla täielikult ja täiega nemad ise.
Kuid usun, et Jumala lastena võime õppida seda,
kuniks me usk ja usaldus on Tema peal.
Tead sa midagi võltselust, kus püüad kõigile muljet avaldada?
See on paras piin, kas pole?
See, et sa ei saa olla vaba olemaks see, kes sa tegelikult oled.
Fakt on see, et me kõik oleme erinevad,
sest Jumal on meid selliselt ja täiega teadlikult loonud.
Seetõttu on ka äärmiselt rumal püüda olla nagu keegi teine.
Jah, teised võivad olla meile eeskujuks,
kuid neist ei tohiks kunagi saada me standard.
Meie standardiks on vaid Jeesus.
Kui Ta poleks tahtnud, et oleksime kõik erinevad,
poleks Ta ju meile erinevaid sõrmejälgesidki loonud.
Nii on Ta läinud ikka päris korralikku äärmusesse,
ütlemaks meile: "Ma pole loonud sind olema nagu keegi teine."
Usun, et Jumal kasutab vahel inimesi,
nii nagu kindlasti ka sind sinu elu- ja tegevusvaldkonnas,
et sillutada teed teistele, kes tulevad nende järel.
Ma olen maksnud hinda selle eest, mida ma teen.
Muide, ma isegi ei usu,
et oleks võimalik teha midagi väärtuslikku,
ilma valmiduseta selle eest hinda maksta.
Üks osa sellest hinnast on see, et meid ei mõisteta.
Me küll alati ootame, et teised meid mõistaks,
kuid nad ei tee seda.
Seetõttu peame ka mõistma,
et kui Jumal on su südamele midagi pannud,
siis sa ka mõistad seda.
Kuid kui Ta pole seda sama ilmutanud kellelegi teisele,
siis nad polegi võimelised sind mõistma.
Või kui püüad usklikuna tegeleda mitteusklikega,
siis nad kohe kindlasti ei mõista sind!
Nad ei mõista grammigi me elust Jumalaga.
Nägime ühe mu õpetuse käigus, kuidas Mooses põgenes Egiptusest,
et täita seda, mida ta oma südames tundis.
Inimesed aga mõistsid teda hukka.
Ta ootas, et kaaskondlased mõistaks,
et ta on kutsutud aitama oma lähedasi,
kuid nad ei mõistnud.
Seega tahan öelda väga selgelt, et kui ootad teiste poolset mõistmist,
siis see on kõigest müüt ja seda ei juhtu kunagi.
Kuid mulle nii meeldib Heebrealastele 4:15,
kus on öeldud, et meil on Ülempreester, kes mõistab.
Jeesus mõistab sind.
Ma arvasin kunagi, et olen mingi imelik,
aga siis sain aru, et olen hoopis unikaalne.
Sina oled ka unikaalne
ja Jumal tahab, et oleksid täienisti sina ise.
Tänapäeva maailmas toimuvad teatud omapärased asjad.
Mitmest suunast tõuseb survestamist, et kristlased oleks nö "kapi kristlased"
või siis poleks üldse kristlased või hoiaks oma suu kinni,
tõusmata esile ja minemata vastuvoolu.
Kuid usun, et teeme suure vea, kui sellega kaasa läheme.
Usun, et Jumal tahab, et oleksime vaprad ja julged.
Patused pole kuidagi vait selle osas, mida nemad tahavad.
On lausa hämmastav,
et on vaid mingid väikesed inimrühmitused,
kes tahavad röövida meilt meie õigused ja vabaduse.
Ja nad ketravad oma tahtmist nii kaua, kuni selle ka saavad.
Seetõttu peame ka meie muudkui ketrama oma asja.
Las ma öelda väga otse ja omadega -
Jeesusesse Kristusesse uskujad on meie ainus lootus,
et mitte kaotada kristlaste õigusi sellel maal.
Ma poleks 50. aastat tagasi elu sees arvanud,
et saan nägema kõike seda, mida täna ilma peal näen.
Maailm on 50. aastaga ikka nii palju muutunud,
et see on lausa šokeeriv.
Seetõttu peame õppima,
kuidas seista kõige maailmas toimuva vastu,
keeldudes kummardumast...
Saatana alatine tahe on, et kummarduksime maha.
Ta ütles ka Jeesusele:
"Kui vaid kummardud korra ja ülistad mind..."
Nii survestab saatan ka meid olema maailmaga ühel meelel,
et saada nendega hästi läbi.
Ta survestab meid olema maailmaga ühel meelel,
et olla aktsepteeritud maailma poolt ja saada nendega hästi läbi.
Seetõttu ongi sul nii oluline kuulda täna,
et sa tuled tõrjutusega toime, kui tarvis.
Sa tuled inimeste poolse tõrjumisega toime.
Küll aga ei ela sa üle suhte kaotamist Jumalaga,
olles argpüks ja minnes kaasa kõigega, mida maailm meilt ootab.
Jumal on meiega!
Ta on sinuga
ja Ta sõltub nii sinust kui minust.
Praegu on aeg, kus särada, särada ja veelkord särada.
Jesaja 43:1-5 (laiendatud tõlkes):
"Kuid vaatamata
Iisraeli mineviku pattude hukkamõistmisele
ütleb nüüd Issand,
kes sind, Jaakob, on loonud, ja kes sind, Iisrael, on kujundanud:
Ära karda, sest ma olen sind lunastanud,
ma olen maksnud hinna su eest, et mitte jätta sind vangistusse;
ma olen sind nimepidi kutsunud, sa oled minu päralt!"
Mulle nii meeldib see!
"Kui sa lähed läbi vee, siis olen mina sinuga,
ja kui sa lähed läbi jõgede, siis ei uputa need sind;
kui sa käid tules, siis sa ei põle ja leek ei kõrveta sind.
Sest mina olen Issand, su Jumal, Iisraeli Püha, su Päästja;
su lunahinnaks ma annan Egiptuse, sinu asemel Etioopia ja Seba.
Et sa mu silmis oled kallis ja auline ja et ma sind armastan,
siis annan ma sinu asemel inimesi ja su hinge eest rahvaid.
Ära karda, sest mina olen sinuga."
Ära karda, sest mina olen sinuga.
Olen oma usuelu jooksul
pidanud mitmeid kordi pöörduma nende salmide juurde,
pidades meeles, et kui olen millestki läbi minemas,
on Jumal alati koos minuga.
Isegi, kui ma seda igakord ei tunne,
on Ta siiski koos minuga.
Hakates järgima Jumala kutset oma elus,
läksin ma ikka väga, väga rasketest aegadest läbi.
Mul paluti mu kogudusest lahkuda,
ma kaotasin enamuse oma sõpradest
ja see oli üks raske ning üksildane aeg mu jaoks.
Kui ütleksin, et ma ei kogenud mingit hirmu,
siis valetaksin,
sest tol ajal ma ei osanud veel hirmuga selliselt ümber käia
nagu seda täna oskan.
Kuid ma olen nii tänulik, et Jumal andis mulle julgust ja armu
olla meelepärasem Talle kui inimestele.
Uurides Jumala Sõna täna hommikul,
tajusin, kuidas Jumala Sõna kuulutajana
on üks osa mu tööst valmistada inimesi ette
seismaks silmitsi tulevikuga.
Tahan, et me kõik oleks valmis seisma Jumala poolel
ja olema otsusekindlad
mitte tegema kompromisse maailmaga,
et mitte kaotada seda, mille nimel Jeesus oma elu andis.
Nii kogesin ka möödunud aastal väga tugevalt,
et pean rääkima inimestele üha enam ja enam sellest,
et Jeesus tuleb peagi tagasi.
Apostlid rääkisid sellest Uues Testamendis koguaeg,
öeldes: "Tehke seda või toda, sest Issand tuleb peagi tagasi."
"Ärge elage isekat elu, sest Issand tuleb peagi."
Ma usun ka, et Jeesus tuleb peagi.
Ma küll ei tea, millal täpselt,
kuid usun, et peaksime elama selliselt, otsekui see juhtuks täna õhtul.
Seetõttu tahan ka aidata teid olla valmis selleks.
Üks asi, millest Dave palju räägib,
on tänapäeva noorte pürgimus saada ülikooli.
Kuid u 75% kristlastest noori kaotab ülikoolis oma usu.
Tead miks?
Sest nad pole valmis seisma silmitsi sellega,
mis neid seal ees ootab.
Seetõttu peame me valmistama oma lapsi ette,
öeldes, et nende usk sattub rünnaku alla;
et neid kritiseeritakse ja mõistetakse hukka.
Et nad saavad kuulma igasugu teaduslikke ja vaimseid asju,
kus kui võtta kõike vaid ajudega, jättes südame välja,
võivadki nad sattuda segadusse ja loobuda oma usust.
Mina usun, et kui oleme ettevalmistunud,
suudame ka ükskõik, millega toime tulla
ja seista silmitsi ükskõik, millega.
Tiituse 3:1 on öeldud: "Tuleta neile meelde,
et nad alistuksid valitsejaile ja võimukandjaile,
oleksid kuulekad, valmis igale heale teole."
Kuidas me saame valmistada end omama õiget suhtumist?
Koloslastele 3:2 ütleb:
"Mõtelge sellele, mis on ülal, mitte sellele, mis on maa peal."
Mu abikaasale meeldib golfi mängida,
mida ta mängib ikka kohe parasjagu.
Ta harjutab palju
ja mängib ja harjutab
ja mängib ja harjutab.
Dave on lihtsalt väga aktiivne,
mistõttu käed rüpes istumine ei sobiks talle mitte.
Mõtlesin üks päev, et mida ta küll siis teeks,
kui ta jääb nii vanaks, et ei jaksa enam mängida?
Ma muidugi ei usu, et temaga midagi sellist juhtuks,
aga küsisin ta käest, kuidas ta sellega toime tuleks?
Mida ta teeks, kui ei saaks enam ühel või teisel põhjusel golfi mängida?
Ta ütles: "See pole mingi probleem!
Olen juba mõelnud sellele ja häälestanud ennast..."
See on üks väärtuslik kraam, mida sinuga praegu jagan.
"Olen häälestanud end selliselt,
et kui ma ka ei saa enam üks päev mängida,
olen rõõmus sellegipoolest."
Mulle nii meeldib see!
Olen mõelnud me teenistuse peale
ja sellele, kui väga mulle meeldib kõik see, mida teen.
Jah, ma tean, et mu tõeline mina ei võrdu selle teenistusega,
aga teisalt jälle olen ma sellega nii palju seotud,
et see ühtpidi ka tingib selle, et ma olen kui me teenistus.
Mina ja teenistus, teenistus ja mina.
See on kogu mu elu! See on see, mida ma teen.
Kuid ma olen ka mõelnud,
et kui ma pole enam kord võimeline seda kõike tegema,
siis ma ei tahaks tunda,
et olen väärtusetu ja mitte midagi väärt.
Nii olen juba ette ära otsustanud,
et kui ma ei saa enam teha seda, mida täna teen,
siis mu väärtus ei seisne selles, mida ma teen,
vaid selles, kes ma olen Kristuses.
Ära üldse mõtlegi: "Appi, mida ma siis teen, kui...?"
"Mida ma siis teen, kui...?"
"Ma ei suudaks seda taluda, kui see asi juhtuks."
"Ma ei suudaks seda taluda, kui too asi juhtuks."
Tegelikult aga peaksid hoopis mõtlema:
"Ma saan hakkama kõigega, mis tarvis.
Mis iganes ka mu elus ei juhtuks - Jumal on minuga
ja ma saan hakkama kõigega, mis tarvis
läbi Kristuse, kes on mu jõud."
Mulle meeldivad kõik mu sõbrad, aga nad ei pea mul olema selleks,
et ellu jääda.
Me peame mõistma, et ainus, kelleta me ei saa, on Jumal.
Ilma kõige muuta on vajadusel võimalik hakkama saada,
aga ilma Jumalata mitte kunagi.
Seetõttu tahan ka julgustada sind hakata valmistama ette oma meeli,
et mis iganes see ka sulle maksma ei lähe -
sa püsid kindlana Jeesuses,
kuni päevani, mil Ta su siit maa pealt minema viib.
Ma ei kavatsegi olla argpüks ega hoida oma suud kinni,
et valmistada patustele meelehead.
Kavatsen seista sirge seljaga
ja mitte minna vooluga kaasa, vaid ujuda just vastuvoolu,
olles Jeesuse heaks kõik, mis vähegi võimalik.
Las ma öelda sulle -
sa ei vajagi mingit kampa argpükslikke sõpru!
Vajad inimesi, kes on tõelised kristlased
ja mitte vaid nö pühapäeva-kristlased,
teadmata isegi, kes nad ülejäänu nädalast on.
Pead ümbritsema end inimestega, kes võtavad asju tõsiselt
ja kellega saate üksteist julgustada olema julged
ja tegema kõike, mis tarvis.
Piibel on täis inimesi, kes olid teistest erinevad.
Inimesed, kes julgevad erineda ja olla need, kes nad tegelikult on,
on minu arust ka ainukesed,
kes on üldse võimelised saatma korda midagi suurt.
Ainsad, kes on võimelised saatma korda midagi suurt,
on need, kes on valmis
tõusma püsti ja tõusma esile, makstes selle eest oma hinna.
Noa oli päris erinev.
1. Moosese 6:5-8
Loeme pisut mehest,
kes oli olemas päris aegade alguses.
"Kui Issand nägi, et inimese kurjus maa peal oli suur
ja kõik ta südame mõtlemised iga päev üksnes kurjad..."
Kõlab täitsa tänapäeva moodi, kas pole?
Kas Piibel mitte ei ütle, et kõik saab olema jälle nii
nagu Noa ja Soodoma ning Gomorra päevil?
Meil on aeg ärgata ja mõista, mis tänapäeva maailmas toimub.
"...siis Issand kahetses, et ta inimese oli teinud maa peale,
ja ta süda valutas."
Olen vahel mõelnud, mis tundeid küll kogu see kupatus Jumalas tekitab?
Kui kohutav see on, et inimesed pingutavad nii väga,
et saada lahti Jumalast.
Sest Ta pole midagi muud kui vaid hea!
See on kõige õelam ja kohutavam asi, mida suudan eales ette kujutada,
et me ei taha omada Jumalaga mingit pistmist.
Kui aga mingi häving toimub, küsivad kõik, kus Jumal oli?
"Ja Issand ütles: Ma tahan inimese, kelle ma olen loonud,
maa pealt kaotada,
niihästi inimesed kui loomad ja roomajad ja taeva linnud,
sest ma kahetsen, et ma nad olen teinud!”
Aga Noa leidis armu Issanda silmis."
Tead mis?
Ükskõik, kui hullud ka olukorrad ei näiks -
Jumalal on alati mõni mees või naine
ja rohkem polegi vaja, kui vaid see üks.
Ja see võid olla sina.
See eeldab vaid ühe olemasolu.
Mida kõike see üks ei või ära teha!
Üks mees, Aadam, tegi pattu,
mis kandus edasi kõigile inimestele.
Üks Jumalast läkitatud mees - Jeesus Kristus,
sai õigeks
ja sama õigus kanti edasi ka kõigile teistele inimestele.
Kui tõused esile, olles valmis maksma hinda
ja mitte muretsedes, kas see meeldib kellelegi või mitte,
saab Jumal kasutada sind millegi erakordse korda saatmiseks.
Mina ei taha olla tavaline.
Mind ei huvita miski, mis on keskpärane,
vaid ma tahan olla kõik, mis võimalik, Jeesuse nimel
ja muuta midagi.
Kui oled usklik, on suured asjad juba su sees.
Sügaval su sees on üks igatsus teha midagi erakordset.
Kas pole? On ju!
Kuid saatan tuleb ja ütleb: "Kelleks sa end õige pead?
Sellega sa nüüd küll hakkama ei saa!"
Kuid piisab vaid ühest inimesest.
Jumal kasutab muide kõige ebatavalisemaid inimesi.
1. Korintlastele 1:27 on öeldud,
et Ta kasutab neid,
kes on maailma silmis nõrgad ja rumalad.
Jumal võtab kõik selle, mille maailm kõrvale heidaks
ja kasutab seda oma nime auks.
Seetõttu ära kunagi alahinda end ega kanna end maha.
Ära solva Jumalat ütlemisega, et sind ta küll kasutada ei saa.
Jumal valib maailma silmis nõrgad ja rumalad,
et mitte ükski inimene ei saaks võtta au iseendale.
Mulle meeldib, kui inimesed vaatavad ja ütlevad:
"No seal taga peab nüüd küll Jumal olema!"
"See peab küll Jumalast olema,
sest ma tean ju sind juba ammustest aegadest..."
Noa oli väärikas mees oma kogukonnas,
elades ja käies koos Jumalaga.
Kuidas me peaks elama
kõige selle valguses, mis täna maailmas toimub?
Me peame seisma selle eest, mis on õige.
Ma ei tea, kas te nüüd järgneva peale ka plaksutate,
aga peate seda kuulma nii või teisiti.
Kui otsustad seista selle eest, mis on õige,
olles täienisti sina ise, kes igatseb muuta maailma,
siis ole ka valmis tagakiusuks.
Te plaksutate? No siis on kõik hästi.
Vaatame siinkohal paari Piibli kirjakohta.
Matteuse 5:10 ütleb: "Õndsad ja rõõmsad
ning kadestamisväärselt edukad nii maises kui vaimses mõttes
on uuestisündinud Jumala lapsed,
kes naudivad ja tunnevad rõõmu Jumala soosingust ning päästest.
Seda sõltumata välistest olukordadest."
Ehk siis, sõltumata su välistest olukordadest
oled sa nii õnnistatud, et sel pole otsa ega äärt.
"Õndsad on need, keda kiusatakse taga õiguse pärast -
selle pärast, et nad on õiged ja käituvad õigesti.
Nende päralt on taevariik."
Kui juba Jumal kordab end kaks korda järjest,
peab see ikka tõsine asi olema.
Ja järgmine salm ütleb täpselt seda sama asja.
Otsekui öeldes: "Juhuks, kui te veel sellele pihta ei saanud..."
Ma ise ütlen ka vahel: "Ma ütlen seda veelkorra."
Nii ütleb ka Jeesus vahel teatud asju veelkorra.
Matteuse 5:11: "Õndsad, õnnelikud, kadestamisväärsed ja igati edukad,
kogedes rõõmu ja rahulolu elust ning Jumala soosingust ja päästest
ning seda sõltumata välistest olukordadest -
te olete seda kõike,
kui inimesed teid piiravad ja taga kiusavad,
rääkides teie kohta minu pärast valet ja igasugu õelaid asju."
On sinu kohta kunagi midagi halba või kriitilist öeldud?
Lihtsalt seetõttu, et oled usklik.
See käib asja juurde.
Me peame saama lahti hirmust selle ees,
mida inimesed meist arvavad
ja mida meie kohta ütlevad.
Sest isegi, kui nad ei mõtle sinust midagi halba,
mõtlevad nad seda kellestki teisest,
nii et võta siis parem see löök juba enda peale
ja päästa keegi teine sellest vaevast.
Ja kui aus olla, siis mida kellegi mõte sinuga ikka teha saab?
Või mida ta sõnad sinuga teha saaks?
Kui sina seisad selle eest, mis õige,
saamata mõne inimese käest seda, mida väärid,
siis Jumal kõigutab nii taevast kui maad,
et tuua sulle ikkagi see, mida väärid.
Hirm võib osutuda tõeliseks probleemiks me elus,
kuid me ei pea laskma sel olla nii.
Usun, et Jumal täidab meid täie julgusega,
et seista vastu ükskõik, millisele hirmule,
kui vaid Teda palume.
1. Johannese 4:4 ütleb,
et suurem on see, kes on meie sees, kui see, kes on maailmas.
Nii võid sa elada täie julgusega,
omades suurepärast elu
ja ületades ning tehes asju, mida sa poleks uskunudki.
Aitamaks sind selles kõiges
pakume sulle raamatut: "Elades julgelt",
mis tähendab vajadusel oma hirmuga silmitsi seismist,
nii et see ei saaks sind tagasi hoida.
Nii et, telli nii endale, kui ka kellelegi teisele,
kui tead, et ta maadleb hirmuga.
Aitäh, et olid meiega ja ilusat päeva jätku!
Ära lase hirmu- ja kartuse vaimul võtta võimust oma elu üle.
Tea, et suudad kõik, mis tarvis läbi Jumala jõu, mis on sinus
ja mis aitab sul elada elamisväärset elu.
Telli endale "Elades julgelt" juba täna!
Tänu Jumala armastusele meie vastu, kus Ta andis oma Poja,
võime me edastada seda kaastunnet täis sõnumit
ka ülejäänud maailmale,
kasutades selleks "Lootuse käsi" jõulukataloogi.
Läbi oma andmise võid aidata muuta elusid
neljas olulises valdkonnas.
Võid pakkuda puhast joogivett mõnele janusele külale.
Pakkuda mõnele lapsele nii maist kui vaimset toidust,
tehes seda läbi me toiduabiprogrammide ja lastekodude.
Sa võid päästa naisi ja lapsi inimkaubitsejate küüsist.
Leevendada füüsilisi kannatusi läbi meie medmisjoni.
Või teha üldise annetuse oluliste vajaduste katteks.
Võta meiega ühendust ekraanil oleva kodulehe kaudu,
olles jõulude ajal lootuse kandjaks.
Täname kõiki oma sõpru ja partnereid.
Üheskoos saame jagada Kristuse armastust üle maailma.
Võta meiega ühendust, et saada rohkem infot meie kohta
ja külasta meie kodulehekülge.
Hakka meie partneriks,
et jagada koos meiega Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.